Bjarni Benediktsson (1970)

Bjarni Benediktsson (sündinud 26. jaanuaril 1970 Reykjavíkis) on Islandi poliitik, kes on olnud Islandi peaminister (2017, 2024).

Bjarni Benediktsson on lõpetanud 1995. aastal Islandi Ülikooli õigusteaduse erialal. 1995–1996 õppis ta Saksamaal. 1997. aastal sai ta Miami Ülikoolis magistrikraadi õigusteaduse erialal. Pärast advokatuuri eksami sooritamist 1998. aastal tegutses ta ringkonnakohtu advokaadina ja oli diplomeeritud väärtpaberikaupleja. 1997–1999 oli ta transpordiettevõtte Eimskip õigusnõustaja ja 1999–2003 töötas advokaadibüroos Lex.Bjarni Benediktsson Prime Minister Government of Iceland. Vaadatud 24. novembril 2024

2003. aastal valiti Bjarni Benediktsson Alþingi liikmeks. 2005–2013 oli ta Alþingi välisasjade komisjoni liige, sealhulgas 2007–2009 selle esimees. 2009. aastal valiti ta Iseseisvuspartei esimeheks. 2009–2012 oli ta Islandi esinduse liige Põhjamaade Nõukogu. 

Aastatel 2013–2017 ja 2017–2023 oli ta Islandi rahandus- ja majandusminister. 2017. aasta jaanuarist novembrini oli ta Islandi peaminister. 

Aastatel 2023–2024 oli ta Islandi välisminister.Bjarni Benediktsson Alþingi. Vaadatud 24. novembril 2024 9. aprillist kuni 21. detsembrini 2024 oli Bjarni Benediktsson taas Islandi peaminister.Countries I. Iceland rulers.org. Vaadatud 24. novembril 2024

 Isiklikku 
Bjarni Benediktsson on abielus Þóra Margrét Baldvinsdóttiriga. Neil on neli last.Eignuðust fjórða barnið fertug Morgunblaðið, 16. september 2021

Samanimeline poliitik ja jurist Bjarni Benediktsson (1908–1970) oli Bjarni Benediktssoni vanaonu.The political dynasties of Iceland Iceland Monitor, 22. oktoober 2015. Vaadatud 7. detsembril 2024

 Viited 

Kategooria:Islandi peaministrid
Kategooria:Islandi välisministrid
Kategooria:Islandi Ülikooli vilistlased
Kategooria:Miami Ülikooli vilistlased
Kategooria:Sündinud 1970